– Археалогія аднаўляе 99% нашай гісторыі. Як гісторык чытае яе па летапісах, мы складаем яе, абапіраючыся на тое, што знаходзім у зямлі. Нашай гісторыі каля 100 тысяч гадоў, а пісьмовай – усяго тысяча. Больш таго, аб Сярэднявеччы захавалася толькі некалькі летапісаў. Адкуль даведацца, як жылі людзі ў той час, з чаго елі, як абуваліся, што на галовах насілі, у чым жылі, на чым ездзілі і плавалі? Усё было спалена і зруйнавана шведамі, германцамі, рускімі і татарамі. Наша мінулае не ў музеях і архівах – а ў зямлі. І археолагі яго адтуль дастаюць.